**OBU-lærer søges til studiestøtteområdet på TH. LANGS HF & VUC**

Vi søger en OBU-lærervikar til deltidsstilling med OBU-undervisning og SPS-timer. SPS vil være både individuelle med deltagelses i undervisningen. Du vil få tæt samarbejde med skolens øvrige OBU-lærere.

**Om dig:**

* Du er god til relationsarbejde, er selvstændig og kvalitetsorienteret i dit arbejde
* Du har erfaring med ordblindeundervisning, har gode it-færdigheder og erfaring med kompenserende læse-skriveprogrammer

**Lidt om TH. LANGS HF & VUC**
Skolen er placeret centralt lige ved banegården i Silkeborg. TH. LANGS HF & VUC er en udviklingsorienteret skole. Vi tager vores værdier om rummelighed, faglighed, fællesskab og den enkelte kursist alvorligt. Det er derfor væsentligt, at du kan identificere dig med disse begreber. Vi har et toårigt HF, Hf-enkeltfag og en AVU-afdeling med AVU-, FVU- og OBU-undervisning. Du kan læse mere om skolen på vores hjemmeside: [www.thlangshf-vuc.dk](http://www.thlangshf-vuc.dk).

**Yderligere spørgsmål**Hvis du har yderligere spørgsmål, kan du kontakte Uddannelseschef Vivi Madsen på e-mail vm@thlangshf-vuc.dk

**Ansøgning og tiltrædelse** Der er tale om timerester fra 10-20 timer, afhængig af kompetencer og match. Vi modtager gerne din ansøgning hurtigst muligt, og samtaler afholdes løbende. Vi ser frem til at høre fra dig.

**Ansøgningen sendes til:** job@thlangshf-vuc.dk

**Løn** Ansættelsen sker i henhold til gældende overenskomst. Alle interesserede, uanset alder, køn og etnisk tilhørsforhold opfordres til at søge stillingen.